Document ID: 32008R1128

ΚΑΝΟΝΙΣΜΌΣ (ΕΚ) αριθ. 1128/2008 ΤΗΣ ΕΠΙΤΡΟΠΉΣ
της 14ης Νοεμβρίου 2008
περί τροποποίησης του κανονισμού (ΕΚ) αριθ. 40/2008 του Συμβουλίου σχετικά με τον κατάλογο των σκαφών που διεξάγουν παράνομη, λαθραία και άναρχη αλιεία στο Βόρειο Ατλαντικό
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 40/2008 του Συμβουλίου, της 16ης Ιανουαρίου 2008, περί καθορισμού, για το 2008, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων (1), και ιδίως το σημείο 4 του παραρτήματος XIII,
Εκτιμώντας τα ακόλουθα:
(1)
Από το 1981, η Ευρωπαϊκή Κοινότητα είναι συμβαλλόμενο μέρος στη σύμβαση για τη μελλοντική πολυμερή συνεργασία στην αλιεία του Βορειοανατολικού Ατλαντικού (2). Ο κανονισμός (ΕΚ) αριθ. 40/2008 καθορίζει τις κοινοτικές διατάξεις εφαρμογής των μέτρων που αποφασίζονται στο εν λόγω πλαίσιο, συμπεριλαμβανομένου, στο προσάρτημα του παραρτήματος XIII του κανονισμού, του καταλόγου των σκαφών για τα οποία έχει επιβεβαιωθεί από την Επιτροπή Αλιείας Βορειοανατολικού Ατλαντικού (NEAFC) και την Οργάνωση Αλιείας Βορείου Ατλαντικού (NAFO) ότι έχουν διεξαγάγει παράνομη, λαθραία και άναρχη αλιεία (κατάλογος ΠΛΑ).
(2)
Τον Ιούλιο του 2008, η NEAFC εξέδωσε σύσταση για την τροποποίηση του καταλόγου ΠΛΑ. Πρέπει να εξασφαλιστεί η εφαρμογή της σύστασης στην Κοινότητα.
(3)
Ο κανονισμός (ΕΚ) αριθ. 40/2008 πρέπει συνεπώς να τροποποιηθεί αναλόγως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το προσάρτημα του παραρτήματος XIII του κανονισμού (ΕΚ) αριθ. 40/2008 αντικαθίσταται από το κείμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Νοεμβρίου 2008.

Labels: 20
11
6